== Vicepræsidentperiode ==
=== Valget i 1920 ===
{{uddybende|Amerikanske præsidentvalg 1920}}
På det [[Republikanske partikonvent 1920|republikanske partikonvent i 1920]] blev de fleste af de delegerede valgt af delstaternes partikonventioner, og altså ikke primærvalg. Af den grund var feltet delt op blandt mange lokale favoritter.<ref>Sobel, 152–153</ref> Coolidge var en af disse, og selvom han nåede helt på på en sjetteplads i stemmeresultatet betragtede de magtfulde ledere indenfor partiet ham aldrig som en rigtig kandidat. Efter ti afstemninger valgte de delegerede senator [[Warren G. Harding]] fra [[Ohio]] som deres præsidentkandidat.<ref>Fuess, 259–260</ref> Da der skulle vælges en vicepræsidentkandidat havde particheferne også besluttet sig for hvem de ville nominere: Senator [[Irvine Lenroot]] fra [[Wisconsin]].<ref name=fuess261>Fuess, 261</ref> En delegeret fra [[Oregon]], [[Wallace McCamant]], som havde læst ''Have Faith in Massachusetts'', foreslog Coolidge til [[Amerikanske vicepræsidenter|vicepræsident]] i stedet.<ref name=fuess261/> Forslaget fik hurtigt medvind, og Coolidge blev helt uventet nomineret.<ref>Fuess, 262–264</ref>
Titler Politik Politiske_embeder